**ACORD D’ENCÀRREC DE TRACTAMENT DE DADES DE CARÀCTER PERSONAL ENTRE EL DEPARTAMENT D’ECONOMIA I HISENDA i [nom de la persona física o jurídica]**

**REUNITS**

D’una banda, el/la senyor/a David Canada i Zapater, Interventor General de l’Administració de la Generalitat de Catalunya, nomenat/da pel Decret 22/2020, de 21 de gener.

I de l’altra, el/la senyor/a [nom i cognoms], amb DNI [núm.], *OPCIÓ A (si és autònom)* en nom propi / *OPCIÓ B (si és empresa)* en nom i representació de l’empresa/entitat [nom], en virtut de l’escriptura de poder mercantil, protocol [núm.], autoritzada pel notari de l’Il·lustre Col·legi Notarial de Catalunya, senyor [nom i cognoms], en [data], inscrita al Registre Mercantil de [localitat], en [data], en el full [núm.], [foli], [volum], [inscripció].

Ambdues parts, en l’exercici de les funcions que els estan legalment assignades, reconeixent-se recíprocament la capacitat legal necessària per obligar-se de comú acord.

**MANIFESTEN**

**I.** Ambdues parts han signat un contracte pel servei extern de suport a la Intervenció General per a la realització dels controls financers sobre operacions cofinançades pel FEAGA, amb codi de referència EC 2024 158.

**II.** Atès que l’execució de l’esmentat contracte per part de l’empresa/entitat adjudicatària comporta tractar dades personals de les quals és responsable la Intervenció General, l’empresa/entitat té la consideració d’encarregat del tractament, d’acord amb el Reglament 2016/679 del Parlament Europeu i del Consell de 27 d’abril de 2016 (RGPD), relatiu a la protecció de les persones físiques pel que fa al tractament de dades personals i a la lliure circulació d’aquestes dades, i pel qual es deroga la Directiva 95/46/CE i la Llei Orgànica 3/2018, de 5 de desembre, de Protecció de Dades Personals i garantia dels drets digitals (LOPDGDD).

**III.** Que l’empresa/entitat adjudicatària disposa de la capacitat i els recursos necessaris per tal de garantir que, en la seva qualitat d’encarregat del tractament, aplica les mesures tècniques i organitzatives apropiades per complir amb el que estableix la legislació esmentada de protecció de dades.

**IV.** La necessitat de signar un acord d’encàrrec de tractament de dades de caràcter personal en relació a l’esmentat contracte, en els termes que estableix els articles 28 del RGPD i 33 de la LOPDGDD.

**CLÀUSULES**

**Primera.- Objecte de l’encàrrec de tractament**

Mitjançant aquest acord d’encàrrec s’habilita [identificació de l’empresa o entitat], en qualitat d’encarregada del tractament (en endavant, l’encarregat), per tractar per compte de la Intervenció General, responsable del tractament (en endavant, el responsable) les dades de caràcter personal necessàries per prestar el servei de control financer per ajuts FEAGA.

El tractament consistirà en la revisió de la documentació comercial (factures, pagaments, nòmines, comptabilitat, , entre d’altres) referent a les inversions i despeses justificades i certificades als fons FEAGA, així com documentació de tercers relacionats (socis, personal laboral propi i/o externs, proveïdors, clients, entre d’altres).

**Segona.- Identificació de la informació afectada**

Per executar les prestacions derivades del compliment de l’objecte d’aquest encàrrec, el responsable, posa a disposició de l’encarregat, la informació següent del/s tractament/s de dades:

* Socis
* Personal laboral propi i/o extern
* Proveïdors
* Clients
* Tercers relacionats (p.e: empreses de les quals es presenten pressupostos/ofertes/proformes)

**Tercera.- Durada**

La vigència d’aquest acord d’encàrrec de tractament queda vinculada a la vigència del contracte subscrit que s’ha identificat en aquest document.

**Quarta.- Obligacions de l’encarregat**

L’encarregat i tot el seu personal s’obliguen a donar compliment a l’establert a l’article 28 del RGPD i entre les quals les següents:

1. Utilitzar les dades objecte de tractament, o les que reculli per a la seva inclusió, només per a la finalitat objecte d’aquest encàrrec i respectar-ne la confidencialitat i el deure de secret, fins i tot després que en finalitzi l’objecte. Garantirà que les persones autoritzades per tractar dades s’hagin compromès a respectar la confidencialitat o estiguin subjectes a una obligació de confidencialitat de natura estatutària.
2. Tractar les dades personals d’acord amb el que estableix la normativa vigent de protecció de dades i les instruccions del responsable, aplicant les mesures de seguretat establertes al Marc de Ciberseguretat de Protecció de Dades (MCPD) que corresponguin d’acord amb el nivell de risc alt (d’acord amb el document MCPD annex).
3. Si l'encarregat considera que alguna de les instruccions infringeix el RGPD o qualsevol altra disposició en matèria de protecció de dades de la Unió o dels estats membres, l'encarregat n’ha d’informar immediatament el responsable.
4. Subcontractació: Cas que s’hagi previst la subcontractació de prestacions que comportin el tractament de dades de caràcter personal, l’encarregat ha de comunicar aquest fet per escrit al responsable, identificant l’empresa subcontractista i les seves dades de contacte.
5. Assistir el responsable en el compliment de les obligacions establertes als articles 32 a 34, així com en la resposta a l’exercici de drets de les persones interessades establerts en el capítol III del RGPD i en l’atenció de peticions, inspeccions i auditories realitzades pel responsable, autoritat de control o altre organisme autoritzat.
6. [*Quan el dret d’informació l’hagi de donar l’encarregat*]

Facilitar, en el moment de recollir les dades, la informació relativa als tractaments de dades que es duran a terme. La redacció i el format en què es facilitarà la informació s'ha de consensuar amb el responsable, abans d’iniciar la recollida de les dades.

1. Informar el responsable, sense dilació indeguda i en qualsevol cas abans de 48 hores, de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència, per correu electrònic a l'adreça indicada a la clàusula vuitena d’aquest acord d’encàrrec, d’acord amb l’article 33 del RGPD.
2. [Suprimir/Retornar al responsable/Retornar a l’encarregat que el responsable designi] les dades personals un cop hagi finalitzat la prestació de serveis de tractament.

Tant la supressió com la devolució ha de comportar l'esborrat total de les dades existents en els equips informàtics utilitzats per l'encarregat. No obstant això, l'encarregat pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.

1. Comunicar, en el cas d’ús de servidors, qualsevol canvi que es produeixi en relació amb la informació facilitada en la licitació.

**Cinquena.-Obligacions del responsable**

Correspon al responsable:

1. Lliurar a l'encarregat les dades a les quals es refereix la clàusula 2 d'aquest document.
2. Supervisar el tractament i vetllar, abans i durant el mateix, perquè l’encarregat compleixi la normativa en matèria de protecció de dades.
3. I altres obligacions que li puguin aplicar, d’acord amb la normativa de protecció de dades.

**Sisena.- Drets del responsable:**

El responsable té dret a obtenir de l’encarregat tota la informació que consideri necessària relativa a les dades i els tractaments que es descriuen a la clàusula segona, així com l’assistència per atendre les peticions, inspeccions i auditories de qualsevol autoritat de control o altre organisme autoritzat.

**Setena.- Modificació de l’Acord**

Qualsevol modificació del tractament de dades previst en el present acord farà necessària la seva modificació.

**Vuitena.- Comunicacions i notificacions**

Les comunicacions adreçades al responsable s’enviaran a:

Intervenció General de l’Administració de la Generalitat de Catalunya

Fontanella, 6

08010 Barcelona

Les comunicacions adreçades a l’encarregat s’enviaran a:

intervencio\_general.eco@gencat.cat

En prova de conformitat, ambdues parts signen el present acord, quedant un exemplar en poder de cada una de les parts.

(*nom i cognoms*) (*nom i cognoms*)

 Responsable Encarregat